**Javna objava za prosto delovno mesto Vodja projektov, šifra delovnega mesta G027910**

Javni zavod Center Rog razpisuje prosto delovno mesto Vodja projektov, šifra delovnega mesta G027910, v Programsko-poslovnem oddelku **s poudarkom na upravljanju skupnosti.**

**Število prostih mest: 1**

**OPIS DELOVNEGA MESTA**

Delovni čas: premakljiv dopoldanski delovni čas, polni delovni čas.

Kraj opravljanja dela: Sedež Centra Rog, po potrebi druge lokacije v Sloveniji in

tujini v okviru delovnih nalog.  
Izhodiščni plačni razred delovnega mesta: 35

**Opis del in nalog:**

* načrtovanje in razvoj programov za različne ciljne skupine uporabnikov (profesionalci, ljubitelji, otroci in mladina, migranti …)

       •     vzpostavljanje in vzdrževanje sodelovanja s ključnimi deležniki;

       •     ustvarjanje in vodenje mehanizmov za povratne informacije uporabnikov Centra Rog (vodenje mehanizma za participativni proračun ipd);

* strateško in operativno povezovanje z drugimi domačimi in mednarodnimi institucijami (javnimi in zasebnimi) na delovnem področju;
* zasnova publikacij in uredniško urejanje publikacij, povezanih s programi za različne ciljne skupine uporabnikov;
* spremljanje razpisov na delovnem področju (posebej Obzorja in Erasmus+ programi), priprava razpisne dokumentacije ter administrativno in finančno vodenje pridobljenih projektov ter sodelovanje z vodjo projektov na področju mednarodnega sodelovanja;
* sodelovanje z vodjo trženja pri pripravi trženjskih produktov;
* sodelovanjem z vodjo trženja pri strateškem načrtovanju in izvajanju komunikacije programov ter posredovanje relevantnih informacij za spletno stran in družbena omrežja zavoda;
* sodelovanje pri pripravi strateškega načrta zavoda, letnih načrtov in poročil ter drugih skupnih dokumentih zavoda ter spremljanje in pripravljanje poročil o statistiki in poteku izobraževalnih dejavnosti zavoda;
* sodelovanje z drugimi strokovnimi sodelavci zavoda;
* evalvacije in predlogi izboljšav na delovnem področju;
* strokovno izpopolnjevanje na delovnem področju;
* skrb za arhiviranje dokumentacije;
* opravljanje drugih del po navodilu direktorja\_ice in programske\_ga vodje.

**POSEBNE ZAHTEVE DELOVNEGA MESTA**

• Stopnja izobrazbe: specializacija po visokošolski izobrazbi (prejšnja) ali visokošolska univerzitetna izobrazba (prejšnja) ali magistrska izobrazba (2. stopnja) družboslovne, pedagoške ali druge ustrezne smeri;

• 3 leta delovnih izkušenj na enakem ali sorodnem področju;

• znanje angleškega jezika na višji ravni in poznavanje dela z računalnikom (posebej MS Office);

• organizacijske sposobnosti in sposobnosti za samostojno vodenje projektov;

• izkušnje na področju grajenja skupnosti in medkulturne kompetence;

• odlične organizacijske sposobnosti in komunikacijske sposobnosti;

• sposobnost delovanja v timu;

• samostojnost in samoiniciativnost;

• poznavanje področij oblikovanja, arhitekture, uporabnih umetnosti in drugih področij dela zavoda.

**ŽELENE IZKUŠNJE IN ZNANJA**

* poznavanje področja vključevanja priseljenk\_cev, prosilk\_cev za azil in drugih sistemsko izključenih skupin ter izkušnje dela na terenu s temi skupinami;
* poznavanje mehanizmov participatornega proračuna;
* poznavanje ciljnih področij Centra Rog (izdelovalništvo, oblikovanje ipd.);
* izkušnje z organizacijo dogodkov;
* izkušnje s pripravo in vodenjem evropskih projektov;
* izkušnje življenja in dela v tujini;
* vozniško dovoljenje B kategorije;
* znanje dodatnih tujih jezikov.

**DRUGE POSEBNOSTI DELOVNEGA MESTA**

• delovno razmerje se sklene za določen čas 2 let z možnostjo podaljšanja;

• pogosto delo v manj ugodnem delovnem času (predvsem popoldne in/ali zvečer);

• 6 mesecev poskusnega dela.

Zadnji rok za prijavo kandidatk\_ov: **08. 04. 2024 do 24.00 ure.** Nepravočasne in nepopolne prijave ne bodo upoštevane. **Samo prijave, ki vsebujejo vse spodaj naštete elemente in dokazila, bodo obravnavane kot popolne.**

Način prijave kandidatk\_ov:

**Kandidatke\_i naj pošljejo pisno vlogo v elektronski obliki z naslednjimi obveznimi sestavnimi deli:**

* + **življenjepisom v slovenskem jeziku (največ 2 A4 strani),**
  + **motivacijskim pismom za prijavo na delovno mesto, v katerem opišite kakšno svojo izkušnjo z upravljanjem skupnosti (največ 1 A4 strani)**
  + **potrdilom (skenirano kopijo) o pridobljeni izobrazbi**

**na e-naslov jobs@center-rog.si.**Dodatne informacije o objavi prostega delovnega mesta je mogoče dobiti vsak delovni dan med 10.00 in 12.00. uro na telefonski številki 01/2516301 ali preko elektronske pošte: jobs@center-rog.si. O izbiri bodo kandidatke\_i obveščeni v zakonsko določenem roku.

Predviden začetek dela: **06. 05. 2024 oz. po dogovoru**